Общинска избирателна комисия - Вършец

**РЕШЕНИЕ   
№ 81 - МИ  
Вършец, 16.10.2019 г.**

**ОТНОСНО:** Заличаване на регистрация на кандидат за общински съветник от кандидатската листа за общински съветници на партия МИР в изборите за общински съветници и кметове на 27.10.2019 г. в община Вършец.

Постъпило е заявление с вх. № 128/15.10.2019г. подадено в 10.00 ч. от Тони Малчев Тенев, с което заявява желание да бъде заличен, като кандидат за общински съветник от кандидатската листа за общински съветници на партия МИР в изборите за общински съветници и кметове на 27.10.2019 г. в община Вършец.

Тони Малчев Тенев е регистриран с Решение № 58-МИ от 24.09.2019.г. на ОИК – Вършец, като кандидат за общински съветник под номер 2 /две/ в кандидатската листа на партия МИР. Заявлението е подадено след срока по чл. 417, ал. 5 предложение второ от ИК.

Съгласно т. 1 от Решение № 1360-МИ/10.10.2019 г. на ЦИК, когато кандидат в регистрирана кандидатска листа на партия, коалиция или местна коалиция се откаже след 26.09.2019 г., листата не се преподрежда, а мястото на отказалия се кандидат остава незаето. В този случай при изписване на имената и номерата в кандидатските листи върху информационното табло пред изборното помещение и в кабината за гласуване срещу номера и на мястото на името на отказалия се кандидат се вписва „заличен“.

Предвид изложеното на основание на чл. 85, ал. 4 във връзка с чл. 87, ал. 1, т. 15 и чл. 417, ал. 5 от ИК, във връзка с т. 1 от Решение № 1360-МИ/10.10.09.2019 г. на ЦИК на ОИК-Вършец.

**Р Е Ш И:**

**ЗАЛИЧАВА** Тони Малчев Тенев, като кандидат за общински съветник фигуриращ под номер 2 /две/ в кандидатската листа за общински съветници на партия МИР в изборите за общински съветници и кметове на 27.10.2019 г. в община Вършец и анулира издаденото му удостоверение № 70/24.09.2019 г.

Съгласно т.1 от Решение № 1360-МИ/10.10.2019 г. на ЦИК, кандидатската листа за общински съветници на партия МИР не се преподрежда, а мястото на отказалия се кандидат Тони Малчев Тенев остава незаето. При изписване на имената и номерата в кандидатската листа на партия МИР върху информационните табла на СИК пред изборното помещение и в кабината за гласуване срещу номера и на мястото на името на отказалия се кандидат се вписва **„заличен“.**

Решението  подлежи на оспорване в 3 /три/ дневен срок от обявяването му пред Централната избирателна комисия.

Председател: Антон Димитров Тошев

Секретар: Никола Миланов Димитров

Публикувано на сайта на ОИК 1212 на 16.10.2019 г. в 16:00 часа